Savienības mērķis ir stiprināt savus zinātniskos un tehnoloģiskos pamatus, izveidojot Eiropas zinātniskās izpētes telpu, kurā var notikt brīva zinātnieku, eksakto zināšanu un tehnoloģiju apmaiņa, un veicināt savu konkurētspēju, tostarp savas rūpniecības konkurētspēju. Šādā nolūkā Savienība visā tās teritorijā atbalsta uzņēmumu, tostarp mazo un vidējo uzņēmumu, pētniecības centru un universitāšu kvalitatīvo pētījumu un tehnoloģiju izstrādes; tā atbalsta to savstarpējas sadarbības centienus, jo īpaši nolūkā ļaut pētniekiem brīvi sadarboties pāri robežām un uzņēmumiem pilnībā izmantot iekšējā tirgus potenciālu, un konkrēti, radot brīvu pieeju valstu pasūtījumiem, (…) nosakot kopīgus standartus un likvidējot juridiskus un fiskālus šķēršļus šai sadarbībai. Lai sasniegtu šos mērķus, Savienība, papildinot dalībvalstīs veiktās darbības, veic šādas darbības: a) īsteno pētniecības, tehnoloģijas attīstības un demonstrācijas programmas, veicinot sadarbību ar uzņēmumiem, pētniecības centriem un universitātēm, kā arī to savstarpēju sadarbību; b) veicina sadarbību ar trešām valstīm un starptautiskām organizācijām Savienībā veicamās pētniecības, tehnoloģijas attīstības un demonstrācijas jomā; c) izplata un vairo Savienības sasniegumus pētniecības, tehnoloģijas attīstības un demonstrācijas jomā; d) stimulē zinātnieku mācības un mobilitāti Savienībā. (Līguma 179. un 180. pants)

Mērķis Aģentūras mērķis ir efektīvi un produktīvi pārvaldīt programmas, kuras tai uzticētas saskaņā ar 7. PP (programma “Cilvēki”, darbības MVU vajadzībām programmā “Iespējas”, kā arī jomas, kas saistītas ar drošības un kosmosa tematiem programmā “Sadarbība”), sniegt pētnieku aprindām efektīvus un lietderīgus pakalpojumus un nodrošināt centralizētus 7. PP atbalsta pakalpojumus attiecīgajiem Komisijas dienestiem visās īpašo programmu “Sadarbība”, “Iespējas” un “Cilvēki” jomās. Lai nodrošinātu programmu efektīvu un produktīvu īstenošanu, Aģentūras kā Eiropas pētniecības telpas veicinātājas mērķis ir uzlabot projektu pārvaldību, nodibināt ciešus kontaktus ar galasaņēmējiem un sniegt plašu informāciju par Eiropas Savienības veiktajām darbībām.

Uzdevumi Lai pārvaldītu projektus, Aģentūra slēdz un pārvalda piešķīruma nolīgumus, tostarp: — sagatavo un publicē uzaicinājumus iesniegt priekšlikumus; — izvērtē priekšlikumus; — sagatavo un paraksta piešķīruma nolīgumus; — uzrauga projektu īstenošanu, kā arī pieņem ziņojumus un citus iesniedzamos dokumentus; — veic maksājumus un piedziņas, kā arī piemēro sankcijas vispārējās Finanšu regulas 114. panta 4. punkta izpratnē, īpaši, ja ir konstatētas kļūdas pēc ex post revīzijas galasaņēmēju līmenī; — nodrošina ex post publicitāti un rezultātu izplatīšanu. Saistībā ar atbalsta pakalpojumiem 7. pamatprogrammai Aģentūra veic šādus uzdevumus: — sniedz administratīvu atbalstu uzaicinājumu publicēšanā; — pārvalda priekšlikumu elektronisko saņemšanu; — sniedz atbalstu attālinātai novērtēšanai un novērtēšanai uz vietas; — sniedz atbalstu apstiprinājuma vēstuļu un ekspertiem paredzēto maksājumu sagatavošanā; — pārvalda 7. PP dalībnieku centrālo datu bāzi (vienreizējas reģistrācijas sistēma (Unique Registration Facility – URF)), kā arī sniedz atbalstu atlasīto saņēmēju finansiālās spējas pārbaudēm; — pārvalda pētniecības uzziņu pakalpojumu dienestu.

1. Koordinācijas komiteja Tajā ir pieci Komisijas iecelti locekļi. Koordinācijas komiteja pieņem Aģentūras organizatorisko struktūru un gada darbības programmu, kad tās ir apstiprinājusi Komisija. Turklāt tā pieņem Aģentūras gada administratīvo budžetu un gada darbības pārskatu. 2. Direktors Ieceļ Eiropas Komisija. Direktors kopā ar Koordinācijas komiteju pārvalda Aģentūru, izpilda administratīvo budžetu, izveido vadības un iekšējās kontroles sistēmas, kuras atbilst Aģentūrai uzticēto uzdevumu veikšanai, kā arī sagatavo ziņojumus, kas jāiesniedz Komisijai. 3. Ārējā revīzija Eiropas Revīzijas palāta 4. Budžeta izpildes apstiprinātājiestāde Eiropas Parlaments pēc Padomes ieteikuma

Pamatdarbības budžets 811,2 miljoni EUR saistību apropriācijām un 679,5 miljoni EUR maksājumu apropriācijām. Aģentūra izpilda Komisijas pamatdarbības budžetu saskaņā ar Komisijas lēmumu par deleģēšanu. Administratīvais Budžets 21,6 miljoni EUR. To Aģentūra izpilda autonomi. Darbinieku skaits 2009. gada 31. decembrī Pagaidu darbinieku amata vietas: 88 štatu sarakstā, no tām 72 aizpildītas. Līgumdarbinieki: plānota 261 amata vieta, no tām 2009. gada 31. decembrī 238 bija aizpildītas. Kopējais darbinieku skaits Norīkoti šādu pienākumu izpildei: — programmu pārvaldība: 169 — 7. PP atbalsta pakalpojumi: 73 — administratīvi pienākumi: 69